**PUHEENJOHTAJA**

Hyvät Varsinais-Suomen Reserviläispiirin puheenjohtajat ja toimijat!

Poikkeusolot päättyivät, mutta se ei tarkoita sitä, että koronan uhka olisi vielä kokonaan ohi.  
Itse asiassa tästä eteenpäin me voimme jokainen omalta osaltamme ja omalla toiminnallamme vaikuttaa siihen, että leviäminen ei enää etenisi jatkossakaan. Muistetaan ainakin tuo käsihygienia edelleen ja vältetään kättelyjä ja halauksia.

Piirin työvaliokunta päätti jo viime kokouksessaan, sekä piirien hallitukset vahvistivat toiminnan aloittamisen 1.8.2020 alkaen piirin tapahtumien osalta. Yhdistykset voivat käynnistää omia tapahtumiaan jo aiemmin mahdollisuuksien mukaan. Muutamat yhdistykset ovatkin jo ilmoittaneet

kevätkokous ajoistaan, ammuntojen käynnistämisestä tai pienimuotoisista muista tapahtumista. Kolmen kuukauden tauon jälkeen varmasti toiminnallisellekin puolelle on jo kysyntää.

Reserviläispiirien ja yhdistysten uudet kotisivut ovat nyt auenneet. Sivujen päivittäminen jatkuu tästä eteenpäin normaalisti yhdistyksen omien henkilöiden toimesta ja piirien sivujen päivittämisestä vastaa toiminnanjohtaja. Pyrimme järjestämään syksyllä vielä yhteisen  
tilaisuuden kotisivujen päivitykseen liittyen ja näin voimme yhdessä liiton henkilöiden avustamana parantaa nykyisiä sivuja, vaihtaa kuulumisia siihen mennessä kertyneistä kokemuksista ja auttaa ongelmakohdissa. Tästä ajankohdasta tiedotetaan kesälomien jälkeen tarkemmin. Haluankin kiittää teitä kaikkia, jotka teitte töitä sivujen eteen ja näin ollen Varsinais-Suomen piirillä sekä kaikilla yhdistyksillä on vähintään perussivustot olemassa ja yhteystiedot liittymislomakkeineen näkyvillä. Hieno juttu!

Syksyn kilpailujen ja kokousten sekä lehtijuttujen osalta, muistakaa tarkastaa Parivartion aineistopäivät, jotta kutsut ehtivät ajoissa mukaan lehteen. Seuraava Parivartio ilmestyy juhannuksen jälkeen ja elokuun lopulla seuraava. Toiminnanjohtaja on lomalla 6.7.2020 alkaen 3 viikkoa, joten sillä välillä piirin toimisto on suljettu.

Toivotankin kaikille oikein hyvää ja turvallista juhannusta sekä tavataan taas lomien jälkeen.

Kesäterveisin

Minna Nenonen

Puheenjohtaja  
Varsinais-Suomen Reserviläispiiri

**VARSINAIS-SUOMEN RESERVILÄIS- JA RESERVIUPSEERIPIIRIT KÄYNNISTVÄT TOIMINNAN 1.8.2020**

Piirien yhteinen työvaliokunta on päättänyt kokouksessaan 12.5.2020, että piirien toiminta käynnistään 1.8. alkaen.

Piirien toimisto jatkaa toistaiseksi etätyöskentelyssä. Kun tarvitset jotain toimistolta, ota yhteys toiminnanjohtajaan viimeistään edellisenä päivänä.

On edelleen hyvä muistaa tasavallan presidentin sanat ”Ottakaa fyysistä etäisyyttä, mutta henkistä läheisyyttä”.

**AMPUMATOIMIKUNTA, URHEILUTOIMIKUNTA, PERINNETOIMIKUNTA, OSAAMISTOIMIKUNTA, VIESTINTÄTOIMIKUNTA**

**Ampumatoimikuntaan** kuuluvat seuraavat henkilöt Pekka Tuominen (Turku), Marko Erkkilä (Turku), Tuomas Helenius (Salo), Kimmo Qvist (Naantali), Ari Peltonen (Mynämäki), Oskari Kuuskoski (Raisio) ja Markku Kallio (Turku).

**Perinnetoimikunnan** jäseniä ovat Osmo Suominen (pj, Turku), Petteri Peltomaa (Turku), Reijo Hilpinen (Louhisaari), Kari Niinistö (Halikko) Tom Säilä (Loimaa), Tapani Mikola (Raisio), Antti Yli-Paunu (Turku), Pertti Järvinen (Salo), Olavi Nummela (Turku) ja Seppo Posio (Lieto).

**Nuoriso- ja osaamistoimikunnan** jäseniä ovat Niklas Heikkilä (Lieto), Markus Hietamäki (Raisio), Antti Pihlava (Lieto), Sakari Salo (Kaarina-Piikkiö), Jussi Saarikallio (Alastaro), Kai Sainio (Laitila) ja Juho Veijula (Kaarina-Piikkiö).

**Työvaliokuntaan** kuuluvat Johannes Kossila (Lieto), Minna Nenonen (Oripää), Hannu Pölönen (Salo), Reijo Hilpinen (Mynämäki)Pekka Tuominen (Turku), Tomi Hoppela (Naantali) ja kutsuttuna Erkki Lehmus (siht, toimisto).

**Urheilutoimikuntaan** kuuluvat seuraavat henkilöt Markus Salo (Alastaro), Tero Heinilä (Kyrö), Jussi Hurri (Kyrö), Kari Mahlberg (Salo), Satu Salokannel (Halikko), Timo Ojala (Alastaro) ja Juha-Pekka Nieminen (Alastaro) ja Markku Keskitalo (Mynämäki).

**Viestintätoimikunnan** asioita hoitavat Tuula Rahkonen (Raisio), Veli-Pekka Nurmi (pj, Turku), Tomi Hoppela (Naantali), Simo Saarikallio (Alastaro), Jukka-Pekka Suominen (Turku) ja Kasperi Saarinen (siht, Salo).

**Parivartion toimitusneuvosto**

Olli Alho (Turku), Kari Nummila (Loimaa), Tapio Peltomäki (Turku), Seppo Posio (Lieto), Tuula Rahkonen (Raisio) ja Marko Silvander (Loimaa).

**LÄHIAJAN TAPAHTUMIA**

* Kaikki piirin tapahtumat perutaan heinäkuun loppuun saakka (pl. mahdolliset etäkokoukset tai -palaverit).
* Reserviläisurheililiiton kilpailut tältä vuodelta on peruutettu pl. reserviläisgolf (18.7.), frisbeegolf (16.8.), Reservin ampumamestaruuskilpailut (Hollola, 21.-23.8.) ja kivääri 300m (Hollola, 22.8.).

**JÄSENREKISTERI**

Pidä jäsenrekisteritietosi ajan tasalla. Automaattisesti päivittyy vain osoitetieto tehtyäsi muuttoilmoituksen.

Reserviläisliiton nettisuvulla kohdassa Yhdistyspalvelut 🡪 Jäsenrekisteri löytyy alla oleva ohje:

JÄSENET VOIVAT PÄIVITTÄÄ TIETOJAAN ITSE

Jokainen jäsen voi internetin kautta itse tarkistaa ja päivittää omat jäsentietonsa. Tämä tapahtuu kirjautumalla rekisterin [e-asiointiin](https://www.maanpuolustusrekisteri.fi/extranet/kirjaudu.aspx?ReturnUrl=%2fextranet) ja tekemällä muutokset sinne.

Käyttäjätunnuksena toimii oma jäsennumero ja ensimmäisellä sisäänkirjautumiskerralla salasanana on postinumero. Salasana on vaihdettava ensimmäisen sisäänkirjautumisen yhteydessä.

Jäsenrekisterin tietoja päivitetään säännöllisesti Postin järjestelmistä, joten **muuttuneita osoitetietoja** ei tarvitse rekisteriin tallentaa. Liitto toivoo kuitenkin, että jäsenet pitävät oman puhelinnumeronsa, sähköpostiosoitteensa ja sotilasarvonsa ajan tasalla rekisterissä. Myöskään ylennystietoja ei kirjata rekisteriin automaattisesti vaan ne on kirjattava rekisteriin tai ilmoitettava liittoon itse.

Kysymyksiä jäsenrekisteristä voi lähettää rekisterin pääkäyttäjälle (jasenasiat@reservilaisliitto.fi). Hän ottaa vastaan myös rekisterin muutostietoja. täEi muuta kuin kokeilemaan ja pitämään omat tiedot ajan tasalla!

**PIIRITOIMISTO**

**Piirin kevätkokous** on etäkokouksena keskiviikkona 19.8. kello 18.00.

**Piirihallituksen seuraava kokous** on Heikkilässä keskiviikkona 2.9. kello 18.00

**Seuraava PYT:n kokous** on Heikkilässä tiistaina 15.9. kello 17.00.

**Parivartio 3/2020** ilmestyy 25.6.2020. Lehden teemana on ”Ylennykset ja palkitsemiset”. **Parivartio 4/2020** 27.8.2020, aineistopäivä on 31.7.Lehden teemana on ”Maastourheilu”. Kaikkien yhdistysten jutut ovat tärkeitä. Erityisesti yhdistyksen toiminnasta tai yksittäisestä tapahtumasta kertovat jutut ovat erityisen toivottavia. Aineisto tulee toimittaa päätoimittajalle ([vsres@co.inet.fi](mailto:vsres@co.inet.fi))

ja toimitukseen ([parivartio@gmail.com](mailto:parivartio@gmail.com)). **Muistakaa toimittaa kilpailujen tulokset aina vain Word – asiakirjana!**

**Messupaketti** on edelleen varastoituna. Varaukset tulee tehdä vähintään kolme viikkoa ennen tarvetta. Varaaminen tapahtuu piiritoimistosta ([vsres@co.inet.fi](mailto:vsres@co.inet.fi)). Varauksessa tulee ilmoittaa: käyttäjän tiedot (yhdistys, yhteyshenkilö, puhelinnumero, sähköpostiosoite), noutoaika (pvm ja kellonaika) ja palautusaika (pvm ja kellonaika).

Toivomus käyttäjille: Pitäkää kärry siistinä ja ilmoittakaa palautuksen yhteydessä havaitut puutteet tai rikkoontumiset!

**Seuraava kuukausitiedote** ilmestyy elokuun 18.

**Piiritoimiston aukioloajat**

Toistaiseksi vain erikseen sovittuna ajankohtana. Poikkeusjärjestely on voimassa heinäkuun loppuun saakka. Toiminnanjohtaja Erkki Lehmus työskentelee ETÄNÄ (Siltavoudinkatu 1 as 20, 21200 RAISIO), puh +35840 160 8001, email [vsres@co.inet.fi](mailto:vsres@co.inet.fi).

Toiminnanjohtaja on lomalla 6. – 26.7.

Ohessa on **vuoden 2020 tapahtumakalenteri**

***Piiritoimisto toivottaa kaikille valoisaa ja iloista Juhannusta!***